CELEX: 32010D0218
Language: lv
Date: 2010-04-16 00:00:00
Title: 2010/218/: Komisijas Lēmums ( 2010. gada 16. aprīlis), ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnas H5N1 apakštipa putnu gripas uzliesmojumu mājputniem Rumānijā (izziņots ar dokumenta numuru C(2010) 2348) (Dokuments attiecas uz EEZ)

17.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 97/14
            
         KOMISIJAS LĒMUMS
   (2010. gada 16. aprīlis),
   ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnas H5N1 apakštipa putnu gripas uzliesmojumu mājputniem Rumānijā
   (izziņots ar dokumenta numuru C(2010) 2348)
   (Dokuments attiecas uz EEZ)
   (2010/218/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (3), un jo īpaši tās 18. panta pirmo daļu,
   ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (4), un jo īpaši tās 63. panta 3. punktu,
   tā kā:
   
               (1)
            
            
               Komisijas 2006. gada 14. jūnija Lēmumā 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem (5) paredzēti daži aizsardzības pasākumi, kas piemērojami, lai nepieļautu minētās slimības izplatīšanos, tostarp A un B apgabala noteikšana, kolīdz rodas aizdomas par slimības uzliesmojumu vai tas ir apstiprināts. Šie apgabali norādīti minētā lēmuma pielikumā.
            
         
               (2)
            
            
               Pēc tam, kad tika apstiprināts augsti patogēnās H5N1 apakštipa putnu gripas uzliesmojums Rumānijā, minētā dalībvalsts veica aizsardzības pasākumus saskaņā ar Lēmumu 2006/415/EK, tostarp atbilstīgi minētā lēmuma 4. pantam izveidoja A un B apgabalu.
            
         
               (3)
            
            
               Pēc minētās slimības uzliesmojuma Rumānijā tika pieņemts Komisijas 2010. gada 16. marta Lēmums 2010/158/ES par dažiem pagaidu aizsardzības pasākumiem saistībā ar augsti patogēno H5N1 apakštipa putnu gripu Rumānijā (6). Ar minēto lēmumu nosaka apgabalus, kuros piemēro aizsardzības pasākumus, kas paredzēti Lēmumā 2006/415/EK, un šo pasākumu piemērošanas ilgumu.
            
         
               (4)
            
            
               Pagaidu aizsardzības pasākumi patlaban ir pārskatīti Pārtikas aprites un dzīvnieku veselības pastāvīgajā komitejā, un tie ir jāapstiprina.
            
         
               (5)
            
            
               Pēc Lēmuma 2010/158/ES pieņemšanas ir apstiprināts vēl viens slimības uzliesmojums apgabalā, uz kuru jau attiecas minētajā lēmumā paredzētie pagaidu aizsardzības pasākumi. Tādēļ, nosakot A apgabala teritoriju un aizsardzības pasākumu piemērošanas termiņu, kas patlaban ir jāapstiprina, ir lietderīgi ņemt vērā jauno uzliesmojumu.
            
         
               (6)
            
            
               Tāpēc Lēmuma 2006/415/EK pielikums ir attiecīgi jāgroza.
            
         
               (7)
            
            
               Savienības tiesību aktu skaidrības labad Lēmums 2010/158/ES ir pilnībā jāatceļ.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/415/EK pielikumu aizstāj ar šā lēmuma pielikuma tekstu.
   2. pants
   Lēmumu 2010/158/ES atceļ.
   3. pants
   Šis lēmums ir adresēts dalībvalstīm.
   
      Briselē, 2010. gada 16. aprīlī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 146, 13.6.2003., 1. lpp.
   
      (4)  OV L 10, 14.1.2006., 16. lpp.
   
      (5)  OV L 164, 16.6.2006., 51. lpp.
   
      (6)  OV L 67, 17.3.2010., 10. lpp.
   
      PIELIKUMS
      
         
            “PIELIKUMS
            
               A   DAĻA
            
            A apgabals, kas noteikts saskaņā ar 4. panta 2. punktu:
            
                        ISO valsts kods
                     
                     
                        Dalībvalsts
                     
                     
                        A apgabals
                     
                     
                        Datums, līdz kuram piemēro, saskaņā ar 4. panta 4. punkta b) apakšpunkta iii) punktu
                     
                  
                        Kods
                        (ja ir)
                     
                     
                        Nosaukums
                     
                  
                        RO
                     
                     
                        Rumānija
                     
                     
                        00038
                     
                     
                        Apgabals, kurā ietilpst:
                     
                     
                        17.4.2010.
                     
                  
                        Aizsardzības zona:
                        
                           Letea
                        
                     
                  
                        Uzraudzības zonas:
                        
                           C.A. Rosetti
                        
                        
                           Sfiștofca
                        
                        
                           Cardon
                        
                     
                  
                        RO
                     
                     
                        Rumānija
                     
                     
                        00038
                     
                     
                        Aizsardzības zona:
                        
                           Plauru
                        
                     
                     
                        27.4.2010.
                     
                  
               B   DAĻA
            
            B apgabals, kas noteikts saskaņā ar 4. panta 2. punktu:
            
                        ISO valsts kods
                     
                     
                        Dalībvalsts
                     
                     
                        B apgabals
                     
                     
                        Datums, līdz kuram piemēro, saskaņā ar 4. panta 4. punkta b) apakšpunkta iii) punktu
                     
                  
                        Kods
                        (ja ir)
                     
                     
                        Nosaukums
                     
                  
                        RO
                     
                     
                        Rumānija
                     
                     
                        00038
                     
                     
                        Pārējās Tulčas (Tulcea) administratīvā apgabala daļas, kas nav minētas A daļā
                     
                     
                        27.4.2010.”